જામનગર તા. ૧૬ઃ જામનગરમાં છેલ્લા ચોવીસ કલાક દરમિયાન તાપમાનમાં દોઢ ડિગ્રીનો વધારો થયો છે તેમજ હવામાં ભેજનું પ્રમાણ વધી રહ્યું છે. નગરજનો વધી રહેલી ગરમી અને બફારાથી પરેશાન થઈ રહ્યા છે તેમજ દરિયામાં પ્રેશર ગ્રેડીયનને કારણે બપોરે પવનની ગતિમાં વધારો થશે. તેથી આગમચેતીના ભાગરૃપે જામનગર જિલ્લાના તમામ માછીમારોને ર૪ કલાક દરમિયાન દરિયો ન ખેડવા માટે મદદનીશ મત્સ્યોદ્યોગ નિયામક, જામનગરની યાદીમાં જણાવાયું છે.